ผมไปเสี่ยงมาตรวจ Hiv ไปแล้ว 1 ครั้ง เมื่อตอน 1 เดือน ไม่มีเชื้อครับ แล้ววันนี้ผมมาตรวจเลือดตามคำแนะนำ ซ้ำ ที่ 3 เดือน ก็ ไม่มีเชื้อครับ แบบนี้ปิดเคสได้ไหมครับ
สวัสดีค่ะ การตรวจเลือดเพื่อหาการติดเชื้อ HIV ปัจจุบันจะเป็นการตรวจด้วยวิธี fourth generation ซึ่งจะเป็นการตรวจหาทั้งแอนติบอดี้ต่อเชื้อ (Anti-HIV) และตรวจหาแอนติเจนของเชื้อ (p24 antigen) ซึ่งจะเริ่มตรวจเจอเชื้อได้ตั้งแต่ 2 สัปดาห์หลังจากรับเชื้อมา และตรวจเจอได้เกือบ 100% ที่ 1 เดือน ดังนั้น หากได้ไปตรวจที่ 1 เดือน และ 3 เดือนวันหลังไปมีความเสี่ยงมา แล้วผลเป็นลบ หรือไม่ม่เชื้อ ก็แสดงว่าไม่มีการติดเชื้อ และไม่จำเป็นต้องไปตรวจซ้ำอีกค่ะ